बिपिएफ दोलोआ बांसिन मासि मोनब्लाबो बिजेपिनि हेफाजाबाव इउपिपिएल दोलोआ सोरखार दायो। बिदिनो प्रमद बर’आ थांनाय 15 डिसेम्बर खालि गाहाइ मावफुंगिरि सोद्रोमा महरै समायखिरा लायो। बे समायखिरानि जोहै प्रमद बर’आ गाहाइ मावफुंगिरि सोद्रोमा जानायनि हेंथायै गुवाहाटी जौसिन बिजिरसालियाव बिपिएफ दोलोआ सोंनाय आरजलाइ गथायदों। दा बिटिसिनि गोहो मिरु दावहायाव हाग्रामा महिलारीखौ हारसिं खालामनायनि सार्थ’आव इउपिपिएल दोलोजों बिसायख’थिनि आगोल बिजेपि दोलोआ सिङारि लोगो थानायखाय बिपिएफ दोलोआ बयनिख्रुइ बांसिन मासि मोनदोंब्लाबो सोरखार दानो हायाखै।